b'\n_START_ARTICLE_\nAnanda-temppeli\n_START_PARAGRAPH_\nAnandan temppeli (burmaksi \xe1\x80\xa1\xe1\x80\xac\xe1\x80\x94\xe1\x80\x94\xe1\x80\xb9\xe1\x80\x92\xe1\x80\xac\xe1\x80\x98\xe1\x80\xaf\xe1\x80\x9b\xe1\x80\xac\xe1\x80\xb8 on buddhalainen temppeli Baganissa Myanmarissa. Temppeli rakennettiin vuonna 1105 Bagan-dynastian kuningas Kyansitthan hallintokaudella. Temppeli restauroitiin perusteellisesti sen vaurioiduttua merkitt\xc3\xa4v\xc3\xa4sti maanj\xc3\xa4ristyksess\xc3\xa4 vuonna 1975. Temppelin 900-vuotisjuhlien yhteydess\xc3\xa4 rakennuksen tornien k\xc3\xa4rjet kullattiin. Temppeli on ristinmuotoinen, siin\xc3\xa4 on useita, yl\xc3\xb6sp\xc3\xa4in kapenevia kattotasanteita. Ylimp\xc3\xa4n\xc3\xa4 on pieni pagodi, jonka huipulla on hti, sateenvarjon muotoinen koriste 51 metri\xc3\xa4 maan pinnan yl\xc3\xa4puolella. Keskusaukio on 53 metri\xc3\xa4 leve\xc3\xa4 molempiin suuntiin.'